**Viljami Arvid Juusola** (s. 19. huhtikuuta 2003 Kirkkonummi) on suomalainen jääkiekkopuolustaja.

Ura
---

### Seuraura

Juusola syntyi Kirkkonummella, mutta hän kasvoi Oulussa. Juusola on Oulun Kärppien kasvatti. Hän toimi kaudella 2018–2019 seuran C-nuorten varakapteenina. Juusola pelasi valtaosan kaudestaan kuitenkin Kärppien B-nuorissa, jossa hän voitti kauden päätteeksi SM-hopeaa. Kauden 2019–2020 Juusola pelasi 16-vuotiaana suurimmaksi osaksi Kärppien A-nuorissa, joita hän edusti myös Junior Club World Cupissa, joka päättyi pronssiin. Kesken kauden 2020–2021, lokakuussa 2020 Juusola siirtyi vain 17-vuotiaana Ruotsiin ja Luleå HF:n J20-joukkueeseen. Hän ei ehtinyt pelata siellä otteluakaan, kun Ruotsin juniorisarjat keskeytettiin koronavirusrajoitusten vuoksi jo saman kuun lopulla. Juusola siirtyi lainalle Ruotsin kolmanneksi korkeimmalle sarjatasolle HockeyEttan-joukkue Kalix HC:hen, jossa hän pelasi 12 runkosarjaottelua tehopistein 2+4=6 ja yhden nousukarsintasarjan ottelun ilman tehopisteitä.

Elokuussa 2021 Luulaja lainasi Juusolan Ruotsin toiseksi korkeimmalle sarjatasolle HockeyAllsvenskan-joukkue IF Björklöveniin alustavasti kahteen harjoitusotteluun. Viisi päivää myöhemmin hänen uutisoitiin siirtyvän sinne lainalle koko kauden 2021–2022 kattavalla sopimuksella. Juusola pelasi Allsvenskanissa tulokaskautensa aikana 49 runkosarjaottelua tehopistein 2+8=10 ja 18 playoff-ottelua tehden kaksi syöttöpistettä. Hän voitti kauden päätteeksi hopeaa.

Toukokuussa 2022 Juusola teki Björklövenin kanssa uuden, kaksivuotisen sopimuksen. Kaudella 2022–2023 hän vahvisti myös seuran J20-joukkuetta J18 Regionin nousukarsintasarjassa, jossa Juusola teki yli piste per peli-tahdilla 15 ottelussa tehot 5+13=18. Hän oli sarjan tehokkain puolustaja. Marraskuussa 2023 Björklöven vuokrasi Juusolan reilun kuukauden mittaisella sopimuksella hänen kasvattajaseuransa Oulun Kärppien SM-liigajoukkueeseen. Juusola sai näin ollen tililleen ensimmäisen liigaottelunsa 25. marraskuuta 2023 Vaasan Sportia vastaan. Hänet merkittiin Kärppien seitsemänneksi puolustajaksi. Juusola jäi ottelussa kuitenkin ilman peliaikaa. Hän sai ensimmäiset jääaikansa SM-liigassa toisessa ottelussaan 15. joulukuuta 2023 vieraissa KooKoota vastaan, kun Kärppien puolustuksesta oli maajoukkuekomennusten vuoksi sivussa Atte Ohtamaa, Martin Jandus ja Emil Pieniniemi. Juusola merkittiin heti Kärppien ykköspuolustajapariin Miika Koiviston viereen. Hän sai ottelussa 16.29 minuuttia. Juusola sai myös syöttöpisteen Noel Gunlerin tekemään maaliin. Hän sai Kärpissä tililleen kaikkieen yhdeksän runkosarjaottelua tehden kaksi syöttöpistettä, kunnes tammikuussa 2024 Juusolan lainasopimus päättyi ja hän palasi Björklöveniin.

### Maajoukkueura

Juusola pelasi alle 18-vuotiaiden MM-kilpailuissa vuonna 2021, jolloin hän jakoi Suomen sisäisen tehotilaston voiton Samu Salmisen kanssa lukemalla +4. Juusola pelasi myös World U-17 Hockey Challengessa vuonna 2019, jolloin hän oli pelipaikastaan huolimatta Suomen paras maalintekijä neljällä osumallaan. Juusola teki kaikkiaan kuusi tehopistettä, joilla hän voitti turnauksen puolustajien maalipörssin sekä jakoi puolustajien pistepörssin toisen sijan Canada Whiten Guillaume Richardin ja Canada Blackin Brandt Clarken kanssa edellään Yhdysvaltain Sean Behrens. Yhteensä hän on pelannut 12 nuorten ja 36 poikien maaottelua. Juusola toimi Suomen alle 20-vuotiaiden haastajajoukkueen kapteenina marraskuussa 2022 pelatussa turnauksessa.

Juusola valittiin Pohjola-leirin arvokkaimmaksi pelaajaksi ja tähdistökentälliseen vuonna 2018.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2019–2020 | Kärpät | A-SM | 37 | 1 | 4 | 5 | 6 | – | – | – | – | – |
| 2020–2021 | Kärpät | U20-SM | 16 | 1 | 5 | 6 | 2 | – | – | – | – | – | U18 | 7 | 1 | 5 | 6 | 0 |
|  | Kalix HC | HockeyEttan | 12 | 2 | 4 | 6 | 2 | 1 | 0 | 0 | 0 | 2 |
| 2021–2022 | IF Björklöven | Allsvenskan | 49 | 2 | 8 | 10 | 10 | – | – | – | – | – |
| 2022–2023 | IF Björklöven | J20 Region | – | – | – | – | – | 15 | 5 | 13 | 18 | 4 |
|  | IF Björklöven | Allsvenskan | 37 | 1 | 8 | 9 | 6 | – | – | – | – | – |
| 2023–2024 | IF Björklöven | Allsvenskan | 35 | 3 | 4 | 7 | 4 | – | – | – | – | – |
|  | Kärpät | SM-liiga | 9 | 0 | 2 | 2 | 0 | – | – | – | – | – |
| 3 kautta | yhteensä | Allsvenskan | 121 | 6 | 20 | 26 | 20 | – | – | – | – | – |

Lähteet
-------

* Viljami Juusola The Internet Hockey Databasessa (englanniksi)
* Viljami Juusola Eurohockey-sivustolla (englanniksi)
* Viljami Juusola *Elite Prospects*. Everysport Media Group AB.  (englanniksi)

### Viitteet

1. ↑  Kastellin lukioon valitut (pdf) *ouka.fi*. Oulun kaupunki. Viitattu 27.11.2023.
2. 1 2 3 4 5 6 7  Viljami Juusola *Elite Prospects*. Everysport Media Group AB.  (englanniksi)
3. ↑  Alanen, Lassi: Suomalaispelaajien top 14 NHL:n varaustilaisuuteen 2021: Yllätysnimi piikkipaikalla, runsaasti hyökkäysvoimaa viiden kärjessä *fi.eprinkside.com*. Everysport Media Group AB. Viitattu 27.11.2023.
4. ↑  Kågström, Rasmus: "Löven" lånar in finsk backtalang *hockeysverige.se*.  18.8.2021. Everysport Media Group AB. Viitattu 27.11.2023. (ruotsiksi)
5. ↑  Olausson, Robin: Klart: Björklöven lånar backen över hela säsongen *hockeysverige.se*.  18.8.2021. Everysport Media Group AB. Viitattu 27.11.2023. (ruotsiksi)
6. ↑  Kassman, Mikael: Back kontrakterad *bjorkloven.com*.  18.5.2022. Björklöven AB. Viitattu 27.11.2023. (ruotsiksi)
7. ↑  Elite Prospects - J18 Region Stats 2022-2023 *eliteprospects.com*. Everysport Media Group AB. Viitattu 27.11.2023. (englanniksi)
8. ↑  Viljami Juusola vuokrasopimuksella Kärppiin *karpat.fi*. Oulun Kärpät Oy. Viitattu 27.11.2023.
9. ↑  Kärpät - Sport, 25.11.2023 *liiga.fi*.  25.11.2023. Jääkiekon SM-liiga Oy. Viitattu 27.11.2023.
10. ↑  Kärpät - Sport, 25.11.2023 *liiga.fi*.  25.11.2023. Jääkiekon SM-liiga Oy. Viitattu 27.11.2023.
11. ↑  Stenkan ennakko: "Runkosarjan puoliväli täyttyy Kouvolassa" *karpat.fi*.  15.12.2023. Oulun Kärpät Oy. Viitattu 15.12.2023.
12. ↑  Kookoo - Kärpät, 15.12.2023 *liiga.fi*.  15.12.2023. Jääkiekon SM-liiga Oy. Viitattu 15.12.2023.
13. ↑  Kookoo - Kärpät, 15.12.2023 *liiga.fi*.  15.12.2023. Jääkiekon SM-liiga Oy. Viitattu 15.12.2023.
14. ↑  Elite Prospects - Finland U18 *eliteprospects.com*. Everysport Media Group AB. Viitattu 27.11.2023. (englanniksi)
15. ↑  Elite Prospects - Finland U17 *eliteprospects.com*. Everysport Media Group AB. Viitattu 27.11.2023. (englanniksi)
16. ↑  Elite Prospects - WHC-17 Stats 2019-2020 *eliteprospects.com*. Everysport Media Group AB. Viitattu 27.11.2023. (englanniksi)
17. ↑  Mennander, Pasi: U20:n haastajajoukkueen kapteenisto: Juusola, Männistö ja Ruusunen *leijonat.fi*.  11.11.2022. Suomen Jääkiekkoliitto ry – Finlands Ishockeyförbund rf. Viitattu 27.11.2023.